Nos, Odo, officialis et canonicus Cabilonensis, notum facimus universis presentes litteras inspecturis, quod nos vidimus et de verbo ad verbum diligenter inspeximus, quasdam litteras, non abolitas, non abrasas, nec in aliqua parte sui viciatas, sigillilatas venerandi in Christo Patris episcopi Cabilonensis, et nobilium virorum comitis Cabilonensis et Gaufridi Dalmacii prou prima facie apparebat formam hujusmodi continentes. Ego Gaufridus Dalmacius, do et concedo Deo et sancte Marie et monachis de Firmitate, abbacie videlicet et grangiis eorum, laudante uxore mea Engeltrude, omnes usus necessarios ad pastus peccorum et animalium, in omni potestate Marcelliaci, salvo jure canonicorum Granopolitanorum extra terminos inferius annotatos circa Marcilliacum, sicut videlicet vadit via a ponte Bondum apud sanctum Privatum, et sicut aqua de Malonna portat versus malam carreriam, et sicut via male carrerie tendit ad viam venientem a sancto Privato apud Montenoy. Si forte peccora terminos istos transierint et dampnum aliquod intulerint, pro dampni extimatione, sine alia occasione, dimictantur. Do etiam in bosco Bogie usus omnium lignorum viridium et siccorum, preter quercus virides, et de ipsis quercubus ad faciendas retortas, quales duo homines toquere possunt, et infra. In isto quoque et in aliis boscis opilionibus eorum manentibus ibi, concedo usus ad faciendas burgos, et cetera necessaria accipere. Concedo quoque omnes usus necessarios in menso Roberti de Vavra, absque dampno pratorum et frugum, et duas rellias ferri; et quicquid habeo in manso Borget de Chasul; et in prato quod habebant a Roberto de Bisse, sine ulla retentione, et tuitionem contra omnes homines ex hiis omnibus in quantum justicia exigerit promitto. Si que autem inter nos querele fuerant, invicem benigne et bona fide condonate sunt. Ex hoc, dederunt michi monachi D solidos uxori mee XL; et promisi eis ne aliam gentem, de aliqua religione super eorum usus indeucerem. Ex hac autem conventione cartam scribere mandavi, anno dominice Incarnationis Mo Co LXXXIo, et sigillis episcopi Cabilonensis, et comitis Cabilonensis, et meo, munire feci. Testes : Hugo de Rains canonicus, Gaufridus presbyter de Jamblia, Hugo Dangio, Bartholomeus de Genetoy, Stephanus de Rains, Stephanus prepositus de Marcille, Ansericus et Hugo de Bisse monachi Firmitatis. Hoc autem totum absque reclamatione et calumpnia, laudaverunt atque concesserunt filii mei : Hugo, Regnaudus et Gaufridus. Testes : Bernardus de Bussy, Stephanus de Rains, Petrus presbyter sancte Marie de Bosco, Herverus monacus Firmitatis. In cujus visionis nostre testamentum sigillo curie Cabilonensis presentibus litteris duximus apponendum, datum anno Mo CCo LXXV octavo mense februarii. H. de Bussy.